**MEMORANDUM**

**o spolupráci pri realizovaní Projektu**

uzavreté podľa § 51 zákona č. 40/1964 Zb. Občiansky zákonník v  znení neskorších predpisov a v súlade s § 38 zákona č. 575/2001 Z. z. o organizácii činnosti vlády a organizácii ústrednej štátnej správy v  znení neskorších predpisov (ďalej len „**memorandum**“)

medzi nasledovnými stranami:

**Ministerstvo vnútra Slovenskej republiky**

sídlo: Pribinova 2, 812 72 Bratislava

štatutárny orgán: JUDr. Ing. Anna Bilecová, generálna tajomníčka služobného úradu MV SR na základe plnej moci č. KM-OPS4-2020/002357-033 zo dňa 27. 03. 2020

zodpovedný útvar: **Úrad splnomocnenca vlády SR pre rozvoj občianskej spoločnosti**

zodpovedná osoba: Mgr. Martin Giertl, splnomocnenec vlády SR pre rozvoj občianskej spoločnosti

IČO: 00 151 866

(ďalej ako „**MV SR**“ alebo „**Prijímateľ**“)

**a**

**VÚC**

sídlo: .......................................

štatutárny orgán: .......................................

IČO: .......................................

(ďalej ako „**Spolupracujúci subjekt VÚC**“)

**MNO**

sídlo: .......................................

štatutárny orgán: .......................................

IČO: .......................................

(ďalej ako „**Spolupracujúci subjekt MNO**“)

(Prijímateľ a Spolupracujúce subjekty spoločne ďalej ako „**strany memoranda**“)

**Preambula**

Vzhľadom Strany Memoranda uvedomujúc si dôležitosť rozvoja efektívnej verejnej správy a verejných služieb v partnerstvách a vo vzájomnom dialógu, ako aj dôležitosť zavádzania princípov participácie v procese prípravy, tvorby a implementácie verejných politík sa dohodli na prijatí tohto Memoranda.

Strany Memoranda zároveň vyjadrujú záujem na spoločnom postupe pri príprave, realizácii a vyhodnotení pilotnej schémy 2 Budovanie kapacít pre oblasť participatívnej tvorby verejných politík v prostredí samosprávnych krajov národného projektu Úradu splnomocnenca vlády SR pre rozvoj občianskej spoločnosti pod názvom Podpora partnerstva a dialógu v oblasti participatívnej tvorby verejných politík II (ďalej len Národný projekt“), ktorý je založený na vzájomnom partnerstve a dôvere.

**Článok 1**

**Základné ustanovenia**

1. Prijímateľ bude realizovať v nadväznosti na zmluvu o poskytnutí nenávratného finančného príspevku (ďalej ako „Zmluva o poskytnutí **NFP**“), v súlade s podmienkami vyzvania, kód ........................ (ďalej ako „**vyzvanie**“),

nasledovný projekt: Podpora partnerstva a dialógu v oblasti participatívnej tvorby verejných politík II.

operačný program: Efektívna verejná správa

spolufinancovaný fondom: Európsky sociálny fond

prioritná os: Prioritná os 1 – Posilnené inštitucionálne kapacity a efektívna VS

špecifický cieľ: 1.1 Skvalitnené systémy a optimalizované procesy VS

poskytovateľ NFP: Ministerstvo vnútra SR

účel projektu: Budovanie kapacít so zameraním na podporu zavádzania participatívnej tvorby verejných politík do praxe na všetkých úrovniach verejnej správy, ako aj na strane občianskej spoločnosti.

na dosiahnutie cieľa Projektu: cieľom Projektu je zrealizovanie hlavnej aktivity projektu z vecného a časového hľadiska ako aj z hľadiska ostatných podmienok v súlade s prílohou č. 2 Predmet podpory NFP Zmluvy o poskytnutí NFP a v tej súvislosti aj splnenie merateľných ukazovateľov projektu definovaných v prílohe č. 2 Zmluvy o poskytnutí NFP.

(ďalej ako „**Projekt**“)

1. Spolupracujúci subjekt VÚC vykonáva svoju pôsobnosť v oblasti ....zabezpečenia výkonu regionálnej samosprávy s relevantnosťou pre projekt – participatívna tvorba verejných politík a ich zavádzanie do praxe... na základe osobitného právneho predpisu, ktorým je ...Zákon č. ........................................., v dôsledku čoho údaje, informácie a ďalšie vstupy vyplývajúce a súvisiace s ním vykonávanou pôsobnosťou sú potrebné pre Prijímateľa pre riadnu realizáciu Projektu a dosiahnutie účelu a cieľa Projektu. Súčasne činnosť Spolupracujúceho subjektu VÚC úzko súvisí a bude ovplyvnená dosiahnutím účelu a cieľa Projektu v nadväznosti na článok 2 ods. 2 tohto memoranda.
2. Spolupracujúci subjekt MNO vykonáva svoju pôsobnosť v oblasti ....zabezpečenia výkonu regionálnej samosprávy s relevantnosťou pre projekt – aktívna účasť na participatívna tvorba verejných politík a ich zavádzaní do praxe... na základe osobitného právneho predpisu, ktorým je ...Zákon č. ........................................., v dôsledku čoho údaje, informácie a ďalšie vstupy vyplývajúce a súvisiace s ním vykonávanou pôsobnosťou sú potrebné pre Prijímateľa pre riadnu realizáciu Projektu a dosiahnutie účelu a cieľa Projektu. Súčasne činnosť Spolupracujúceho subjektu MNO úzko súvisí a bude ovplyvnená dosiahnutím účelu a cieľa Projektu v nadväznosti na článok 2 ods. 2 tohto memoranda.
3. Účelom uzavretia tohto memoranda je vytvorenie právneho rámca pre partnerstvo medzi stranami memoranda a z toho vyplývajúcu spoluprácu strán memoranda, ktoré umožnia zefektívniť procesy a postup Prijímateľa pri realizácii aktivít Projektu a dosiahnutí jeho účelu a cieľa.

**Článok 2**

**Predmet memoranda**

1. Strany memoranda sa dohodli na uzatvorení tohto memoranda s cieľom upraviť ich vzájomné práva a povinnosti a ostatné podmienky súvisiace s realizáciou Projektu v súlade s podmienkami písomného vyzvania za účasti Spolupracujúcich subjektov.
2. Spolupracujúce subjekty uzavretím tohto memoranda súhlasia s tým, že budú aktívne spolupracovať s Prijímateľom za účelom riadnej realizácie Projektu, dosiahnutí jeho účelu a cieľa a zachovaní výsledkov Projektu v dobe Následného monitorovania Projektu, ako je to určené vo vyzvaní, v zmysle ustanovení tohto memoranda, a to najmä za účelom zabezpečenia toho, aby bolo realizáciou Projektu dosiahnuté:
3. **budovanie kapacít** – posilnenie subjektov regionálnej územnej samosprávy v oblasti zapájania verejnosti do tvorby verejných politík a otvoreného vládnutia prostredníctvom vytvorenia a udržania nových pracovných miest a procesov, posilňujúcich účasť verejnosti na správe vecí verejných,
4. **zavádzanie inovatívnych opatrení/intervencií do praxe verejnej správy** – v záujme zefektívnenia účinnosti a prínosov participácie navrhovanie a zavádzanie inovácií podporujúcich a rozširujúcich účasť verejnosti v procesoch tvorby verejných politík vrátane konzultačného procesu o Budúcnosti Európy,
5. **participatívna tvorba verejných politík v partnerstve** – realizovanie verejných politík v partnerstve, vo vzájomnom dialógu subjektov verejnej správy, mimovládnych organizácií a verejnosti, ako predpoklad rozvoja a kvalitnejšej implementácie verejných služieb,
6. **príprava, zaškolenie a sieťovanie odborných zamestnancov,** ktorí môžu v budúcnosti zohrať úlohu „ambasádorov participácie“ v prostredí regionálnej územnej samosprávy a „agentov zmeny“ pre oblasť otvoreného vládnutia v prostredí regionálnej územnej samosprávy..

**Článok 3**

**Práva a povinnosti strán memoranda**

1. Prijímateľ plní najmä všetky povinnosti vyplývajúce pre neho zo Zmluvy o poskytnutí NFP za účelom riadnej realizácie aktivít Projektu a dosiahnutia cieľa Projektu. V rámci tohto vykonáva vo vzťahu k tomuto memorandu najmä:
	1. **tvorba nových pracovných miest:** podpora vzniku nových pracovných pozícií manažéra/ koordinátora participácie v prostredí verejných inštitúcií, alebo nových organizačných zložiek, podporujúcich komunikáciu a zapájanie verejnosti do tvorby verejných politík v prostredí VS,,
	2. **vzdelávanie:** systematické a riadené vzdelávanie zamestnancov spolupracujúcich subjektov v oblasti zapájania verejnosti do tvorby verejných politík s využitím metodík a výsledkov Projektu I, učenie praxou a v praxi, teda priamo v každodennej prevádzke spolupracujúcich subjektov pri zabezpečení vzdelávania a odborného tútoringu / mentoringu / couchingu / poradenstva v rámci pilotných schém,
	3. **partnerstvá/spolupracujúce subjekty**: posilnenie spolupráce a vzájomný dialóg medzi verejnou správou, občanmi a mimovládnymi neziskovými organizáciami v procese tvorby verejných politík na regionálnej úrovni,
	4. **zapájanie verejnosti:** cielené zapájanie verejnosti do tvorby verejných politík tak, aby formálnu participáciu nahradila riadená participácia ako základný predpoklad kvalitnejších verejných politík a zvyšovania dôvery medzi občanom a inštitúciami,
	5. **verejné politiky realizované na participatívnom princípe:** podpora participatívnych procesov tvorby verejných politík realizovaných v spolupráci s expertmi Prijímateľa s využitím neformálneho vzdelávania, konzultácií, poradenstva a couchingu,
	6. **sieťovanie**: vznik platforiem a sietí na podporu participácie, ako aj regionálnych sietí na podporu partnerstiev a dialógu relevantných aktérov v území,
	7. **diseminácia dobrej a zlej praxe:** vytvorenie podmienok na zdieľanie, šírenie a multiplikovanie zaujímavých, inšpiratívnych a ľahko replikovateľných výstupov a výsledkov z podporených projektov z operačného programu Efektívna verejná správa s dôrazom na Výzvy: Občianska informovanosť a participácia, ako aj na výstupy a výsledky Projektu I.,
	8. **konzultačný proces o budúcnosti Európy:** realizovanie aktivít a podujatí, ktoré prispejú k dvojročnému konzultačnému procesu o budúcnosti Európy zastrešeným Európskou komisiou.
2. V nadväznosti na povinnosti Prijímateľa vyplývajúce z odseku 1. tohto článku sa Spolupracujúce subjekty zaväzujú aktívne spolupracovať s Prijímateľom vo všetkých bodoch odseku 1. tohto článku.
3. Podrobnejšie určenie rozsahu spolupráce  podľa tohto článku, predovšetkým jej konkrétnu formu, rozsah a určenie konkrétnych údajov, informácií a iných dát, ktoré bude prijímateľ potrebovať (ďalej ako „**požadované informácie**“), bude vyplývať z konkrétnej písomnej požiadavky prijímateľa adresovanej Spolupracujúcemu subjektu. Spolupracujúce subjekty sa zaväzuje požadované informácie poskytnúť a úlohy vykonať v primeranej lehote, ktorá nesmie byť kratšia ako 7 .......... pracovných dní.
4. V prípade, ak činnosť spolupracujúcich subjektov podľa tohto memoranda bude predstavovať aj inú činnosť ako je uvedená v bode 2 tohto článku, strany memoranda sa osobitne v písomnej forme dohodnú na spôsobe, rozsahu a lehote realizácie takejto činnosti zo strany Spolupracujúcich subjektov.
5. Strany memoranda sa zaväzujú poskytovať si vzájomne súčinnosť za účelom plnenia svojich záväzkov, ktoré im z memoranda vyplývajú.

**Článok 4**

**Osobitné ustanovenia**

1. Strany memoranda vyhlasujú, že sú si vedomé skutočnosti, že na základe tohto memoranda, ani v súvislosti s ním, im nevznikajú žiadne vzájomné finančné záväzky.
2. Strany memoranda sa dohodli, že písomná forma, ktorá je preferovanou formou ich vzájomnej komunikácie podľa tohto memoranda, je splnená zaslaním elektronickej správy (e-mailu) druhej strane memoranda na e-mailovú adresu uvedenú v nasledujúcom odseku tohto článku.
3. Za účelom zjednodušenia komunikácie a realizácie článku 3 ods. 5 tohto memoranda, si strany memoranda určili kontaktné osoby na operatívnu komunikáciu, ktorými sú:

 za Prijímateľa: Mgr. Barbara Gindlová

 pracovné zaradenie: odborný garant projektu

 telefón a e-mail: 0908 333 881; barbara.gindlova@minv.sk

 za Spolupracujúci subjekt VÚC: meno a priezvisko:

 pracovné zaradenie:

 telefón a e-mail:

za Spolupracujúci subjekt MNO: meno a priezvisko:

 pracovné zaradenie:

 telefón a e-mail:

Doručením požiadavky na e-mailovú adresu priradenú podľa tohto odseku k pracovnému zaradeniu kontaktnej osobe sa táto požiadavka považuje za doručenú strane memoranda. V prípade ak dôjde pri nezmenenom pracovnom zaradení len k zmene konkrétnej fyzickej osoby (vrátane e-mailu a telefónu) v tomto pracovnom zaradení, takáto zmena nepredstavuje zmenu tohto memoranda a nie je preto potrebné vyhotoviť dodatok tohto memoranda.

1. Strany memoranda sa zaväzujú vzájomne si písomne oznamovať akékoľvek zmeny v kontaktných údajoch ako aj v kontaktných osobách do 10 pracovných dní odo dňa, kedy táto zmena nastala.
2. Strany memoranda sú si vedomé, že poskytovateľ uvedený v článku 1 tohto memoranda má právo byť informovaný o akejkoľvek skutočnosti týkajúcej sa spolupráce strán memoranda vo vzťahu k Projektu. Strany memoranda sa preto zaväzujú poskytnúť poskytovateľovi ďalšie nevyhnutné informácie, o ktoré ich tento požiada, a to v primeranej lehote a spôsobom, ktorý bude vyplývať z požiadavky poskytovateľa. Súčasne sa strany memoranda zaväzujú udržať obsah svojich vzájomných záväzkov vo vzťahu k Projektu súladný s podmienkami poskytnutia NFP vyplývajúcimi z písomného vyzvania a tiež súladný so základnými záväzkami vyplývajúcimi z tohto memoranda. Tento záväzok sa vzťahuje na každú zmenu tohto memoranda alebo na iný právny úkon strán memoranda, ak poskytovateľ písomne neodsúhlasí iný postup. V časti záväzkov vyplývajúcich z tohto odseku sa považuje dohoda strán memoranda za dohodu v prospech tretej osoby podľa § 50 Občianskeho zákonníka, ktorou je poskytovateľ uvedený v článku 1 ods. 1 tohto memoranda.

**Článok 5**

**Záverečné ustanovenia**

1. Toto memorandum je uzavreté a nadobúda účinnosť dňom jeho podpisu všetkých strán memoranda.
2. Toto memorandum sa uzatvára na dobu určitú do ukončenia Zmluvy o poskytnutí NFP, ktorej predmetom je realizácia Projektu.
3. Strany memoranda uzatvárajú toto memorandum dobrovoľne, na základe svojej slobodnej vôle, s vedomím si záväzkov, ktoré tým na seba preberajú a vyhlasujú, že sú pripravení ich riadne a včas plniť.
4. Toto memorandum je možné meniť a dopĺňať na základe vzostupne číslovaných dodatkov v písomnej forme, na základe súhlasu všetkých strán memoranda. Realizácia článku 4 ods. 3 tohto memoranda nepredstavuje zmenu tohto memoranda, preto sa vykoná len vzájomným odsúhlasením medzi kontaktnými osobami, bez potreby vypracovania dodatku podľa tohto článku.
5. Toto memorandum je vyhotovené v štyroch (4) rovnopisoch s platnosťou originálu, pričom Prijímateľ dostane dve (2) vyhotovenia a spolupracujúce subjekty po jednom (1) vyhotovení.

**[[1]](#footnote-2)Podpisy strán memoranda:**

Za Prijímateľa[[2]](#footnote-3):

V Bratislave, dňa ...................................

................................................................

Za Spolupracujúci subjekt VÚC[[3]](#footnote-4):

V ............................., dňa .......................

................................................................

Za Spolupracujúci subjekt MNO[[4]](#footnote-5):

V ............................., dňa .......................

.................................................................

1. V prípade podpisu splnomocneným zástupcom priložiť rovnopis alebo overené plnomocenstvo [↑](#footnote-ref-2)
2. Meno a priezvisko štatutárneho orgánu/splnomocneného zástupcu [↑](#footnote-ref-3)
3. Meno a priezvisko štatutárneho orgánu/splnomocneného zástupcu [↑](#footnote-ref-4)
4. Meno a priezvisko štatutárneho orgánu/splnomocneného zástupcu [↑](#footnote-ref-5)